Volta

Το Volta είναι το έκτο στούντιο άλμπουμ της Ισλανδής μουσικού Μπιορκ, το οποίο κυκλοφόρησε την 1η Μαΐου 2007 από την One Little Indian Records. Ενας μεγάλος αριθμός καλλιτεχνών συνεργάστηκαν με τη Björk σε υλικό για το άλμπουμ. Ένας από αυτούς ήταν ο Mark Bell, με τον οποίο συνεργάστηκε για κάθε άλμπουμ της ως τότε, από το Homogenic και μετά. Ανάμεσα στους νέους παραγωγούς, σημαντικότεροι είναι ο Timbaland και ο Danja. Πολλοί χαρακτήρισαν το άλμπουμ ως πιο ποπ σε σχέση με τις προηγούμενες κυκλοφορίες της, καθώς συνδυάζει ηλεκτρονικούς ποπ ήχους με πειραματική και world μουσική. Σε κάποια τραγούδια πειραματίζεται με industrial και ιαπωνική μουσική.

 Οι τίτλοι των τραγουδιών ανακοινώθηκαν σε άρθρο του MTV στις 14 Μαρτίου 2007 και επιβεβαιώθηκαν με δημοσίευση στο sprk.nl έξι μέρες μετά. Το ακυκλοφόρητο κομμάτι "Trance", που δεν συμπεριλήφθηκε στο δίσκο ακούστηκε στην ταινία "To Lee, With Love, Nick", αφιερωμένη στον Alexander McQueen και σε σκηνοθεσία του Nick Knight. Η Björk είπε για τον τίτλο του άλμπουμ:«Πάντα ψάχνω για λέξεις με κάποιο είδος ενέργειας. Συνήθως το όνομα απλώς έρχεται, από περιοδικό ή αν κάποιος λέει κάτι. Περίμενα χρόνια ενώ δούλευα σε αυτό το άλμπουμ, αλλά δεν έρχόταν. Στους στίχους υπάρχουν λέξεις όπως "voltage" και "voodoo", που τα βρήκα κατά κάποιο τρόπο συνηθισμένα. Πάντα προσπαθούσα να βρω τίτλους που είναι κάπως πιο Λατινικοί ή κάτι που να μην είναι Αγγλικό. Αυτό είναι κάπως αστείο, καθώς εμείς οι Ευρωπαίοι θεωρούμε τα Λατινικά μια ουδέτερη γλώσσα... Αλλά βρήκα το "Volta"... Δεν θυμάμαι πως προέκυψε, αλλά το αναζήτησα στο Google και βρήκα ότι είναι και ένα όνομα ενός Ιταλού επιστήμονα που εφήυρε τη μπαταρία, αλλά και ονομασία ενός τεχνητού ποταμιού στην Αφρική και μια τεχνητή λημνοθάλασσα που ονομαζόταν Λίμνη Volta. Έτσι, προέρχεται από διαφορετικά πράγματα. Δεν πρόκειται να ονομάσω κάτι συγκεκριμένο, αλλά ο κόσμος μπορεί να μαντέψει μόνος του τι είναι. Υπάρχει επίσης ένας μεσαιωνικός χορός με το ίδιο όνομα, ένας πολύ αστείος χορός, δύσκολος να τον μάθει κανείς, Γι' αυτό το λόγο έχω πολλά πράγματα σε μια λέξη: ένας χορός, ένα ποτάμι στην Αφρική και μια μπαταρία. Έτσι, εντάξει, ταιριάζει.» Ολόκληρο το άλμπουμ έγινε διαθέσιμο καταλάθος στο κατάστημα iTunes του Ηνωμένου Βασιλείου τα μεσάνυκτα, στις 23 Απριλίου 2007 για έξι ώρες, δύο εβδομάδες πριν την επίσημη ημερομηνία κυκλοφορίας. Αυτό οδήγησε στη διαρροή του δίσκου την επόμενη μέρα στο διαδίκτυο. Το Volta κυκλοφόρησε :την 1η Μαΐου 2007 σε τρεις εκδοχές στο Ηνωμένο Βασίλειο: μια digipak εκδοχή του CD, μια περιορισμένης κυκλοφορίας εκδοχή με το CD κι ένα DVD με τα τραγούδια σε 5.1 DTS surround ήχο και μια εκδοχή με διπλό βινύλιο. Οι Βρετανικές και Ιαπωνικές εκδοχές περιελάμβαναν την εκδοχή του Mark Bell για το "I See Who You Are", ως επιπλέον κομμάτι. Κάποιες εκδοχές αργότερα έγιναν διαθέσιμες σε πλαστική θήκη.Ορισμένες ειδικές εκδόσεις σε πλαστική θήκη, όπως της Λατινικής Αμερικής, της Ανατολικής Ευρώπης, της Ινδονησίας και διεθνείς ειδικές εκδόσεις είχαν κυκλοφορήσει με διαφορετικό εξώφυλλο. Δείχνει τη Björk σε μαύρο φόντο με χρωματιστά ρούχα και βαμμένο πρόσωπο και φλόγες που σχηματίζουν τον τίτλο του δίσκου. Το άλμπουμ επανακυκλοφόρησε τον Ιούνιο του 2009 σε εκτεταμένες εκδοχές, υπό το όνομα Voltaïc. Πέντε διαφορετικές εκδοχές κυκλοφόρησαν με υλικό σχετικό του Volta. Η πλήρης έκδοση περιελάμβανε ένα CD με τα 11 τραγούδια, σε ζωντανή ηχογράφηση στα Olympic Studios, ένα DVD με ζωντανές ερμηνείες στο Παρίσι και το Ρέικιαβικ κατά τη διάρκεια του Volta Tour, ένα δεύτερο DVD με τα μουσικά βίντεο του Volta και βίντεο των κορυφαίων 10 υποψήφιων βίντεο κλιπ για το διαγωνισμό μουσικού βίντεο για το "Innocence" και, τέλος, ένα δεύτερο CD με remixes των σίνγκλ του Volta. Ανάμεσα στις υπόλοιπες εκδοχές είναι και αυτή του μεμονωμένου CD με τα 11 ζωντανά τραγούδια, αλλά και του CD + DVD. Όλες οι εκδοχές κυκλοφόρησαν παγκόσμια στις 23 Ιουνίου 2009. Σημειώσεις Ο δίσκος σε κάποιες φυσικές και ψηφιακές εκδοχές είναι μιξαρισμένος, δηλαδή τα κομμάτια ενώνονται μεταξύ τους χωρίς να υπάρχει κενό ανάμεσά τους. Σε κάποιες κυκλοφορίες το κλείσιμο κάποιων τραγουδιών τοποθετήθηκε ως εισαγωγή των επομένων τους. Μόνο τα κομμάτια 3, 4, 7 και 10 παραμένουν ίδια. Το "The Dull Flame of Desire" περιέχει στίχους μεταφρασμένους στα αγγλικά από ποίημα του Fyodor Tyutchev.